CELEX: 62011CA0397
Language: sk
Date: 2013-05-30 00:00:00
Title: Vec C-397/11: Rozsudok Súdneho dvora (prvá komora) z  30. mája 2013 (návrh na začatie prejudiciálneho konania, ktorý podal Fővárosi Bíróság — Maďarsko) — Erika Jőrös/Aegon Magyarország Hitel Zrt. (Smernica 93/13/EHS — Nekalé podmienky uvedené v spotrebiteľských zmluvách — Preskúmanie nekalej povahy zmluvnej podmienky ex offo vnútroštátnym súdom — Dôsledky, ktoré má vnútroštátny súd vyvodiť z konštatovania nekalej povahy podmienky)

3.8.2013   
            
            
               SK
            
            
               Úradný vestník Európskej únie
            
            
               C 225/8
            
         Rozsudok Súdneho dvora (prvá komora) z 30. mája 2013 (návrh na začatie prejudiciálneho konania, ktorý podal Fővárosi Bíróság — Maďarsko) — Erika Jőrös/Aegon Magyarország Hitel Zrt.
   (Vec C-397/11) (1)
   
   (Smernica 93/13/EHS - Nekalé podmienky uvedené v spotrebiteľských zmluvách - Preskúmanie nekalej povahy zmluvnej podmienky ex offo vnútroštátnym súdom - Dôsledky, ktoré má vnútroštátny súd vyvodiť z konštatovania nekalej povahy podmienky)
   2013/C 225/12
   Jazyk konania: maďarčina
   
      Vnútroštátny súd, ktorý podal návrh na začatie prejudiciálneho konania
   
   Fővárosi Törvényszék (predtým Fővárosi Bíróság)
   
      Účastníci konania pred vnútroštátnym súdom
   
   
      Žalobkyňa: Erika Jőrös
   
      Žalovaná: Aegon Magyarország Hitel Zrt.
   
      Predmet veci
   
   Návrh na začatie prejudiciálneho konania — Fővárosi Bíróság — Výklad článku 7 ods. 1 smernice Rady 93/13/EHS z 5. apríla 1993 o nekalých podmienkach v spotrebiteľských zmluvách (Ú. v. ES L 95, s. 29; Mim. vyd. 15/002, s. 288) — Vnútroštátna právna úprava, podľa ktorej má vnútroštátny súd obmedzenú právomoc preskúmať nekalú povahu takzvaných predbežne formulovaných štandardných zmlúv, keď účastníci konania určenie tejto nekalej povahy výslovne nenavrhujú — Možnosť, aby súd druhého stupňa preskúmal ex offo nekalú povahu podmienky uvedenej v zmluve, ktorú má preskúmať, aj keď o to nebolo žiadané v prvostupňovom konaní a podľa vnútroštátnych právnych predpisov v odvolacom konaní už nemožno zohľadniť nové skutočnosti alebo dôkazy
   
      Výrok rozsudku
   
   
               1.
            
            
               Smernica Rady 93/13/EHS z 5. apríla 1993 o nekalých podmienkach v spotrebiteľských zmluvách sa má vykladať v tom zmysle, že ak vnútroštátny súd druhého stupňa, ktorý rozhoduje spor o platnosti podmienok uvedených v zmluve uzatvorenej medzi predajcom alebo dodávateľom a spotrebiteľom na základe vopred pripraveného formulára uvedeným predajcom alebo dodávateľom, má podľa svojich vnútroštátnych procesných predpisov právomoc preskúmať všetky dôvody neplatnosti jasne vyplývajúce zo skutočností predložených na prvom stupni a prípadne na základe zistených skutočností rekvalifikovať právny základ, ktorého sa dovolávajú, na preukázanie neplatnosti týchto podmienok, tento súd musí posúdiť ex offo alebo rekvalifikovaním právneho základu návrhu nekalú povahu uvedených podmienok s ohľadom na kritériá tejto smernice.
            
         
               2.
            
            
               Článok 6 ods. 1 smernice 93/13 sa má vykladať v tom zmysle, že vnútroštátnemu súdu, ktorý zistí nekalú povahu zmluvnej podmienky, prináleží jednak bez toho, aby počkal, či spotrebiteľ predložil v tejto súvislosti návrh, vyvodiť všetky dôsledky, ktoré podľa daného vnútroštátneho práva vyplývajú z takého zistenia, s cieľom zabezpečiť, aby touto podmienkou nebol tento spotrebiteľ viazaný, a jednak v zásade na základe objektívnych kritérií posúdiť, či dotknutá zmluva môže naďalej existovať bez nekalej podmienky.
            
         
               3.
            
            
               Smernica 93/13 sa má vykladať v tom zmysle, že vnútroštátny súd, ktorý ex offo zistil nekalú povahu zmluvnej podmienky, uplatní, pokiaľ to je možné, tieto vnútroštátne procesné pravidlá tak, aby boli vyvodené všetky dôsledky, ktoré podľa daného vnútroštátneho práva vyplývajú zo zistenia nekalej povahy dotknutej podmienky, s cieľom zabezpečiť, aby ňou spotrebiteľ nebol viazaný.
            
         
      (1)  Ú. v. EÚ C 331, 12.11.2011.